open-index/open-wikipedia-markdown huggingface dataset:
Padwagtertjie

'n **Padwagtertjie** is 'n vlinder, *Junonia orithya*, met baie subspesies, in die familie van vierpootskoenlappers (*Nymphalidae*). Die wetenskaplike naam van die soort is vir die eerste keer in 1764 deur Carl Linnaeus gepubliseer. Die vlinder se Engelse naam is *Eyed pansy* in Afrika. In Australië staan dit bekend as *Blue argus*. In Indië is sy algemene Engelse naam *Blue pansy*, maar in Suider-Afrika verwys *Blue pansy* na  *Junonia oenone*.

## Verspreiding 
Hierdie vlindersoort kom voor in Afrika, Suidoos-Asië en Australië van seevlak tot 2500 meter bo seevlak, in warm en droë gebiede.

## Gasheerplante 
Sy gasheerplante is *Antirrhinum*, *Angelonia* en *Buchnera* uit die familie *Scrophulariaceae* en *Thunbergia alata*, *Hygrophila salicifolia*, *Asystasia* en *Pseuderanthemum* uit die familie *Acanthaceae*.

## Subspesies 
* *Junonia orithya albicincta*  (Butler, 1875) (noordelike Australië, Kaap York tot Brisbane)
* *Junonia orithya baweana*  (Fruhstorfer, 1906) (Bawean)
* *Junonia orithya celebensis*  (Staudinger, 1888) (Soelawesi, Muna)
* *Junonia orithya eutychia*  (Fruhstorfer, 1912) (Timor, Wetar, Babar, Kissar)
* *Junonia orithya hainanensis*  (Fruhstorfer, 1912) (Hainan)
* *Junonia orithya here*  (Lang, 1884) (Saoedi-Arabië, Jemen)
* *Junonia orithya kontinentalis*  (Martin, 1920) (Soelawesi)
* *Junonia orithya kuehni*  (Fruhstorfer, 1904) (Klein-Soenda-eilande, Kalao, Tukangbesi)
* *Junonia orithya leucasia*  (Fruhstorfer, 1912) (Filippyne)
* *Junonia orithya madagascariensis*  (Guenée, 1865) (Afrika suid van die Sahara)
* *Junonia orithya marcella*  (Hulstaert, 1923) (Nieu-Guinee)
* *Junonia orithya metion*  (Fruhstorfer, 1905) (Borneo)
* *Junonia orithya mevaria*  (Fruhstorfer, 1904) (Lombok)
* *Junonia orithya minagara*  (Fruhstorfer, 1904) (Java, Bali, Komodo-eilande)
* *Junonia orithya minusculus*  (Fruhstorfer, 1906) (Soemba)
* *Junonia orithya neopommerana*  (Ribbe, 1898) (Nieu-Brittanje)
* *Junonia orithya novaeguineae*  (Hagen, 1897) (Nieu-Guinee tot Papoea-Nieu-Guinee)
* *Junonia orithya ocyale*  (Hübner, 1819) (Indië tot die suide van Mianmar en suidelike Yunnan)
* *Junonia orithya orithya* (Asië)
* *Junonia orithya orthosia*  (Godart, 1824) (Ambon, Serang, Saparua, Soela-eilande, Maluku)
* *Junonia orithya palea*  (Fruhstorfer, 1912) (Tanimbar)
* *Junonia orithya patenas*  (Fruhstorfer, 1912) (Sri Lanka)
* *Junonia orithya saleyra*  (Fruhstorfer, 1912) (Salayar)
* *Junonia orithya sumatrana*  (Fruhstorfer, 1906) (Soematra)
* *Junonia orithya swinhoei*  (Butler, 1885) (Mianmar)
* *Junonia orithya wallacei*  (Distant, 1883) (Thailand, Maleise Skiereiland van Maleisië, Singapoer)

## Sien ook 
* Alfabetiese lys van Suid-Afrikaanse vlinders

## Bronne 
* Merendeels vertaal uit Nederlands van Wikipedia asook vertaal uit Engels van Wikipedia

## Verwysings
Junonia

**Junonia** is 'n genus in die familie van vierpootskoenlappers (*Nymphalidae*), beskryf deur Jacob Hübner in 1819. Hulle staan algemeen bekend as *Gesiggies* of *Padwagtertjies*. Die genus kom op elke kontinent behalwe Antarktika voor, en bestaan uit ongeveer 30-35 spesies.

## Verwysings
Robert du Preez jr.

**Robert du Preez** (*30 Julie 1993, Durban) is ’n rugbyspeler wat vir die  speel. Hy het van 2015–2017 vir die Westelike Provinsie in die Curriebeker en die  in Superrugby gespeel.

Hy maak sy toetsdebuut vir die Springbokke op 2 Junie 2018 teen Wallis in Washington, D.C. op die ouderdom van 24 jaar.

Hy is die seun van Robert du Preez sr., oudrugbyspeler, wat ook die afgerig het.

## Eksterne skakels 
*
* Robert du Preez by itsrugby.co.uk
Jean-Luc du Preez

**Jean-Luc du Preez** (gebore 5 Augustus 1995, Durban) is ’n losvoorspeler wat vir die Natalse Haaie in die Curriebeker en die  in Superrugby speel.

Hy is die seun van Robert du Preez sr., oudrugbyspeler, wat tans die  afrig.

## Eksterne skakels 
*
* Jean-Luc du Preez op itsrugby.co.uk
Jacob Hübner

**Jacob Hübner** (20 Junie 1761 – 13 September 1826, in Augsburg) was 'n Duitse entomoloog. Hy was die skrywer van *Sammlung Europäischer Schmetterlinge* (1796–1805), 'n baanbrekerswerk in entomologie.

## Bronne 
* vertaal uit Engels van Wikipedia
Robbie Coetzee

**Robbie Coetzee** (gebore in Pretoria, 2 Mei 1989) is 'n rugbyspeler wat vir die Goue Leeus in die Curriebeker en die  in Superrugby speel.

## Eksterne skakels 
* Robbie Coetzee by itsrugby.co.uk
Courtnall Skosan

**Courtnall Skosan** (gebore 24 Julie 1991 in Kaapstad) is 'n rugbyspeler wat op die vleuelposisie vir die Goue Leeus in die Curriebeker en die Lions in Superrugby speel.

## Springbokloopbaan 
Hy het op 10 Junie 2017 sy debuut vir die Springbokke teen Frankryk op Loftus Versfeld gemaak.

## Eksterne skakels 
* Courtnall Skosan by itsrugby.co.uk
*
Malcolm Marx

**Malcolm Marx** (gebore in Germiston, 13 Julie 1994) is 'n Suid-Afrikaanse rugbyspeler wat op haker vir die Goue Leeus in die Curriebeker en die  in Superrugby speel. Hy was ook deel van Suid-Afrika se wenspan tydens die rugbywêreldbekertoernooie in 2019 en 2023.

## Springbokloopbaan 
Marx is die eerste keer in die Springbokgroep vir die 2016 Rugbykampioenskap gekies. Hy het in 2016 drie verskynings vir sy land gemaak. Marx het op 17 September 2016 sy debuut vir die Springbokke gemaak, dieselfde datum as sy spanmaat Francois Louw se 50ste toets.

Marx vervang die Springbokkaptein Adriaan Strauss in die 43ste minuut, maar het 'n teleurstellende debuut gehad, met Suid-Afrika wat met 13-41 teen Nieu-Seeland verloor het.

Marx was ook ingesluit in die Springbokgroep vir 2017, waar hy baie goed gevaar het in die toetse teen die Franse.

Hy is egter in 2018 weggelaat weens 'n besering wat hy in Meimaand opgedoen het in 'n Superrugbywedstryd.

## Verwysings 
## Eksterne skakels 
* 
* Malcolm Marx by itsrugby.co.uk
Hugh Lane

duimnael|links|Sir Hugh LaneSkildery deur Antonio Mancini, 1913, olie op doek
**Sir Hugh Percy Lane** (* 9 November 1875; † 7 Mei 1915) was 'n Ierse kunshandelaar, -versamelaar en galerydirekteur wat veral bekendstaan as die stigter van Dublin se munisipale kunsmuseum, die *Municipal Gallery of Modern Art* (die eerste bekende openbare kunsgalery ter wêreld wat aan moderne kuns gewy is) en sy bydrae tot die bevordering van visuele kunste in Ierland, insluitende die *Lane Bequest*. In Suid-Afrika was hy naas Florence Phillips een van die twee sleutelfigure in die totstandkoming van die Johannesburgse Kunsmuseum. Vir sowel die Goudstad se kunsmuseum asook die Michaelis-versameling te Kaapstad het Lane die oorspronklike kunsversamelings opgebou.

Hugh Lane is aan boord van die passasierskip RMS Lusitania oorlede nadat dit op 7 Mei 1915 deur 'n Duitse torpedo getref is en vergaan het.

## Verwysings 
## Eksterne skakels
Die As

**Die As** (Engels: *the Ashes*) is die naam van ’n kompetisie tussen die nasionale krieketspanne van Engeland en Australië. Hierdie toetsreeks word sedert 1882 elke twee jaar afwisselend in die twee lande gehou. Krieket is ’n somersport en as gevolg van die verskil in halfronde word die wedstryde effektiewelik elke agtien of dertig maande aangebied. Dit is een van krieket se internasionale kompetisies met die meeste wedywering.

Op hierdie oomblik bestaan *Die As* uit vyf toetswedstryde van twee beurte per land. In die winter van 2013–14 is die reeks net enkele maande ná die vorige reeks gehou, sodat die vierjaarlikse wedstryd in Australië nie met die Krieketwêreldbeker 2015 sou saamval nie. Die 2019-reeks in Engeland is net enkele weke ná die Krieketwêreldbeker 2019 gehou, wat deur Engeland gewen is. Vandag vorm die As-reekse deel van die Internasionale Krieketraad se Wêreldtoetskampioenskap.

## Oorsprong van die naam 
duimnael|links|Die “doodsberig” wat in 1882 in *The Sporting Times* verskyn het
Die naam het sy oorsprong in ’n kammakastige “doodsberig” wat in 1882 in ’n destydse Britse koerant, *The Sporting Times*, verskyn het. Daarin is Engeland se destydse krieketnederlaag teen Australië op die beroemde Londense krieketveld die Oval spottenderwys as die dood van Engelse krieket voorgestel. Die koerant het geskryf dat “*Die lyk sal veras en die as na Australië geneem word*”. Joernaliste het nie op hulle laat wag nie en het die daaropvolgende Engelse toer na Australië as die stryd om die “As” te herwin beskryf (*The quest to regain The Ashes*). Ten tye van die toer is ’n kleinerige urn, wat as van ’n onsekere herkoms bevat, deur ’n groep vroue van Melbourne in Australië, aan die besoekende Engelse krieketkaptein oorhandig. Hierdie urn kan in die Marylebone-krieketklubmuseum op die Lord’s-krieketveld in Londen besigtig word.

## Uitslae 
[duimnael|[Fred Spofforth, “The Demon Bowler”, wat ’n belangrike rol in die Australiese 1882-oorwinning oor Engeland met 14 paaltjies vir 90 lopies gespeel het]]
[duimnael|[Ivo Bligh was tydens die eerste As-reeks Engeland se kaptein]]
[duimnael|[Donald Bradman (links), wie meer lopies as enige ander krieketspeler tydens die As-reeks aangeteken het, tydens die loot van die eerste toets van die 1936–37 As, saam met Gubby Allen.]]
[duimnael|[Shane Warne het oor 14 jaar vir Australië tydens die As uitgedraf, en ’n rekord van 195 paaltjies geneem.]]

### Algeheel 
## Bronnelys 
*  Gideon Haigh: *On the Ashes.* Atlantic Books, London 2023, .

## Verwysings 
## Eksterne skakels 
*  
*  Cricinfo se *Ashes*-webwerf
Belcanto

**Belcanto** (dikwels ook los geskryf as **bel canto**, afgelei van die Italiaanse *bel canto* "prag-gesang") verwys na 'n uitdagende sangvorm wat teen die begin van die 17de eeu in Italië
saam met monodie (solistiese vokale musiek) en opera ontstaan het. Tot omstreeks 1840 was belcanto die gewildste tegniek vir sangkuns in Europese operahuise. Belcanto word ook as sambreelterm vir Italiaanse operakomposisies in dié tydperk gebruik.

Hoofkenmerke vir suiwer belcanto-sangtegniek is 'n suiwer toon of vokale timbre en fyn legato-frasering wat besondere stemmanipulasie verg.

## Verwysings
Ergamenes

**Ergamenes** is volgens die Griekse skrywer Diodorus van Sisilië 'n Nubiese koning in die vierde eeu v.C. wat die Griekse kultuur bewonder het. Hy het die priesters van die land beveg, wat glo die mag gehad het die koning te dwing om selfmoord te pleeg indien die volk hom nie meer steun nie.

Dit is nie duidelik watter Meroïtiese vors dit gewees is nie. Daar is drie konings Arkakamani, Arnekhamani en Arquamani met name wat met die Griekse Ergamenes ooreen kan stem. Van Arnekhamani is bekend dat hy in Mussawwarat es-Sufra 'n tempel gebou het, die Leeu-tempel vir die Leeu-god Apedemak en vir Sbomeker, wat suiwer Meroïtiese gode was. In die tempel word egter ook Egiptiese gode vereer en daar is himnes aangebring wat in suiwer Ptolemeïese Egipties geskryf is. Dit toon dat daar ook Egiptiese kunstenaars en skrywers aan die bou van die tempel gewerk het, maar die styl van die beelde is Meroïties.  

## Verwysings
2016 Russiese Grand Prix

Die **2016 Formule Een Russiese Grand Prix** is op 1 Mei 2016 op die Sochi Autodrom gehou. Dit was die vierde wedren van die kampioenskapseisoen en is deur Nico Rosberg in sy Mercedes-Benz gewen.

## Bande 
Bandverskaffer Pirelli verskaf spanne met die supersagte, sagte en medium samestellings van die P-Zero band vir die wedren, asook twee soorte reënbande.

## Kwalifisering 
## Wedrenuitslag 
## Puntestand na afloop van die Grand Prix 
### Renjaers 
### Vervaardigers 
## Verwysings
274 v.C.

## Gebeure 
* Die veldtog van Ptolemeus II Philadelphus in Benede-Nubië eindig in die inlywing van die triakontaschoinos. Dit gee die Ptolemeïese Ryk toegang tot die goudmyne in die Oostelike Woestyn van Nubië en tot die olifante van Afrika.

## Verwysings
Triakontaschoinos

duimnael|Nubië vandag met die Nylkatarakte. Die dodeka- en triakontaschoinos het die Nassermeer geword.
Die **Triakontaschoinos** (Grieks: Τριακοντάσχοινος) is die Griekse naam vir 'n deel van Nubië wat geleë was tussen die eerste en tweede katarakte (stroomversnellings) van die Nylrivier. Die naam beteken dertig (τριακοντα) myl (σχοινος) en die gebied van dertig myl Nyldal lê suid van die twaalfde myl van die dodekaschoinos.

Die gebied is partykeer ingelyf by Egipte en dan opnuut by Nubië of Koesj. Dit is belangrik vanweë die goudmyne in die Oostelike Woestyn van Nubië, wat aan Nubië sy Egiptiese naam gegee het. (Noebty is goud in Egipties). In 274 v.C. het Ptolemeus II die gebied op die Koesjiete verower. 

## Verwysings
206 v.C.

## Gebeure 
*Opper-Egipte kom in opstand teen die Ptolemeïese Ryk van Ptolemeus IV Philopator.
*Die Qin magte word deur die opstandelinge verslaan. Daar ontstaan chaos in China. 'n Voormalige boer lei sy leër na die oorwinning en stig die Han-dinastie.

## Verwysings
205 v.C.

## Gebeure 
*Die rebelle in Opper-Egipte verklaar met steun van die priesters van Amon-Re in Thebe hulle leier Hor-Wennofer tot koning.
*Ptolemeus V Epifanes volg as sesjarige kind sy pa Ptelemeus IV op.

## Sterftes
*Ptolemeus IV Filopator.
## Verwysings
186 v.C.

## Gebeure 
*Augustus - Hoewel hy militêre steun van Meroë gekry het word farao Ankh-Wennofer van Opper-Egipte deur die leër van Ptolemeus V Epiphanes verslaan. Egipte word herenig onder Ptolemeïese heerskappy.
*Die nuwe kultus van Bacchus (of Liber soos hy ook genoem word) is baie populêr onder die volk en behels gewoonlik heelparty seksuele handelings. Consul Spurius Postumius Albinus gebruik dit as ekskuus vir 'n wydverspreide veldtog van onderdrukking teen die laer klasse. Duisende mense word opgepak en dikwels tereggestel. 

## Sterftes
* Lì Cāng 利蒼 -markies van Dai; begrawe in die graf Mǎwángduī, naby Chángshā 長沙, in die provinsie Húnán 湖南

## Verwysings
Gamalakhe

**Gamalakhe** is 'n groot woonbuurt vir swartes in die Ray Nkonyeni Plaaslike Munisipaliteit van KwaZulu-Natalprovinsie in Suid-Afrika.

Die woonbuurt lê 6 km binneland toe, direk noordwes van Margate  en ongeveer 20 km suidwes van Port Shepstone.

## Verwysings
Marin Mersenne

**Marin Mersenne** (Oizé, 8 September 1588 – Parys, 1 September 1648) was 'n Franse priester, wiskundige, teoloog, filosoof en wetenskaplike. Hy speel 'n belangrike rol in die verspreiding van wiskundige en wetenskaplike kennis. Sy eie wiskundige bydrae is die  Mersenne-priemgetalle.

## Lewensloop 
Marin Mersenne word gebore naby Oizé, Le Mans (vandag  Sarthe, Frankryk). Mersenne studeer aan die Kollege van Le Mans en die Jesuïete-kollege in La Flèche, waar 'n lewenslange vriendskap met Descartes, sy mede-student, ontstaan. Van 1609 tot 1611 studeer hy teologie aan die Sorbonne. Hy word lid van die Orde van die Miniemen, en leef volgens 'n streng gelofte van armoede. Binne hiedie orde sit hy sy studie voort in Nigeon en Meaux. In 1612 keer hy terug na Parys waar hy priester word aan die koninklike paleis.

Sy monnikkamer in Parys, waar hy die grootste deel van sy lewe bly, word 'n ontmoetingsplek vir Fermat, Blaise Pascal, Gassendi, Roberval, Beaugrand en andere wiskundiges en wetenskaplikes. Ook via korrespondensie het hy baie kontak met wetenskaplikes in die hele Europa. Op die wyse kry hy informasie oor die nuutste wetenskaplike ontdekkings, wat hy weer deel met sy wetenskaplike vriende. Hy speel daarmee 'n belangrike rol in die verspreiding van wiskundige kennis in 'n periode waarin daar nog geen wetenskaplike en wiskundige tydskrifte in omloop was nie. Op hierdie wyse word nuwe wetenskaplike kennis baie vinniger versprei as in die voorafgaande eeue die geval was.

Mersenne ondersoek die priemgetalle en probeer 'n formule te vind wat alle priemgetalle sou voortbring of bevat. In die besonder ondersoek hy getalle van die soort 2p - 1 met p priem; die priemgetalle van hierdie soort staan bekend as Mersenne-priemgetalle.

Mersenne verdedig Descartes en Galileo Galilei teen teologiese kritiek en poog om die pseudowetensaplike karakter van die alchemie en die astrologie aan te toon.

Hy lewer verskillende wetenskaplike bydraes tot die akoestiek en die meganika. Hy doen byvoorbeeld die eerste meeting van die spoed van klank, en stel die wet van Mersenne op, waarvolgens die  frekwesie van 'n trillende snaar ewenredig is met die wortel van die spankrag en omgekeerd eweredig is met die lengte van die snaar en die wortel van die massa per lengte-eenheid.

## Bron 
* http://www.mersenne.org
Swartstreep-kortstertjie

'n **Swartstreep-kortstertjie** (of *Black-striped Hairtail* soos dit in Engels bekend staan), is 'n vlinder, *Anthene amarah*, en behoort tot die familie van Bloutjie-skoenlappers (*Lycaenidae*). 

## Voorkoms 
Die vlerkspan van die wyfie is 21–26 mm en die van die mannetjie is 23–29 mm. Beide geslagte het 'n unieke swart streep op die basis van die voorvlerk,  aan die onderkant.

## Habitat 
Volop in savanne, veral doringveld, en soms in oop kolle in woude. Gasheerplante vir larwes is die *Acaciaspesies*.

## Sien ook 
* Alfabetiese lys van Suid-Afrikaanse vlinders

## Verwysings
Edmund Burke

**Edmund Burke** (Dublin, 12 Januarie 1729 – Beaconsfield, 9 Julie 1797) was 'n Ierse filosoof en politikus. Hy word as die grondlegger van die moderne konserwatisme beskou.

## Biografie 
Die Ierse Burke gaan in 1750 na Londen om 'n juris te word. Maar die regswetenskap bevredig hom nie. Edmund Burke skryf in 1757 'n filosofiese ondersoek na die oorsprong van ons denkbeelde oor die sublieme en die skone. In die ondersoek stel hy dat skoonheid en oorweldiging skaars teenpole is. Hy voorsien formele kenmerke van wat mense as mooi ervaar (bv. relatief klein, geleidelike en harmonieuse, nie onmiddellike oorgang, gladde oppervlakte). Die sublieme word gekenmerk deur die vermoë om sterk emosies op te wek as gevolg van blootstelling aan beelde of idees van pyn, dood, gevaar en verskrikking (byvoorbeeld natuurrampe) wat op 'n vreemde manier ook aangenaam en selfs genotvol kan wees. In sy studie ondersoek Burke, onder andere, hoe so iets moontlik is.

Hy begin politieke artikels te skryf vir die pasgestigte tydskrif *The Annual Register*. Burke sou self ook aan die politiek deelneem as lid van die Whig-party. In 1765 word hy lid van die Britse Laerhuis. Burke druk sy stempel af op talle van politieke kwessies in sy tyd. Burke bestry heftig die verligting en die Franse Rewolusie wat hy teenoor die Engelse Glorieryke Rewolusie en die Amerikaanse Rewolusie plaas.

Burke sien die rol van die staat ten opsigte van die samelewing veral as die van 'n tuinier tot sy tuin. Die tuinier se taak is om die tuin te onderhou. Vanuit sy nadruk op die belang van geskiedenis en tradisie, pleit hy vir gematigde en behoedsame hervormings. Progressiewe en rewolusionêre sien Burke as boukundiges wie se doel voortdurend aan die hand van bloudrukke en utopieë verander word. Burke wys die utopiese radikalisme absoluut van die hand. Hy voorspel in sy *Reflections on the Revolution in France* (1790) dat die Franse Rewolusie op 'n diktatoriale skrikbewind sou uitloop. Onder leiding van Maximilien Robespierre ontwikkel die Franse Rewolusie inderdaad in so 'n rigting. Burke noem dit as voorbeeld van hoe verligtingsdenke aanleiding kan gee tot totalitêre politiek.

## Bronne 
*Conor Cruise O'Brien, *The Great Melody. A Thematic Biography of Edmund Burke*, 1992. 
*Andreas Kinneging, Paul De Hert en Maarten Colette (eds.), *Burke*, 2017. 

## Eksterne skakels 
*
Reënboog-lipvis

Die **Reënboog-lipvis** (*Halichoeres iridis*) is 'n vis wat voorkom in die westelike Indiese Oseaan; die Rooisee, Oman en langs die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Rainbow wrasse*.

## Identifikasie 
Die vis word tot 11&nbsp;cm lank en het klein, skraal lyf. Beide geslagte lyk dieselfde. Die lyf is donkerrooi en die kop is oranje met groen merke. Die dorsale vin is witterig tot liggeel. Die onvolwasse visse is donkerbruin met 'n bruingeel kop en twee prominente blou oogvlekke op die dorsale vin.

Hulle leef in aflandige koraal- en rotsriwwe in water wat 15 tot 40&nbsp;m diep is. Hulle swem gewoonlik op die bodem rond in sanderige en rommel areas. Die visse vreet klein ongewerweldes. Die spesie is sku.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Halichoeres-iridis.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
*
Zoeloe-lipvis

Die **Zoeloe-lipvis** (*Halichoeres zulu*) is 'n vis wat voorkom in die westelike Indiese Oseaan aan die ooskus van Suid-Afrika. In Engels staan dit bekend as die *Zulu wrasse*. Dit word maklik verwar met *Halichoeres nebulosus*. Hierdie spesie is eers in 2009 geïdentifiseer deur die igtioloog John E. Randall.

## Identifikasie 
Die vis het 'n klein, slanke lyf en word tot 12&nbsp;cm lank. Die volwasse visse se lyf is liggroen met pienkerige, sig-sag, horisontale strepe. Die kop is oranje met kenmerkende liggroen c-vormige merke op die wange. Daar is 'n swart kol op die kieudeksel en die onderkant van die vis is wit.

Die jong visse en volwasse wyfies lyk bykans dieselfde en is ligter as die volwasse visse met pienk merke. Die c-vormige merk is ligter en daar is ook 'n oogvlek in die middel van die dorsale vin en 'n rooi streep op die basis van die dorsale vin.

Die visse leef in rotskusareas wat onderhewig is aan strominge in water wat tot 3&nbsp;m diep is. Hulle is alleenlopers of kom soms in pare voor en vreet klein skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Halichoeres-zulu.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Hykie Berg

**Hykie Berg** (2 Mei 1978-) is 'n Suid-Afrikaanse akteur. Hy is bekend vir die rol van Darius du Buisson in Egoli: Plek van Goud en Conrad Bester in M-Net se sepie, Binnelanders. Hy het sedertdien in talle Afrikaanse rolprente gespeel. In 2011 neem hy aan die realiteitskompetisie *Survivor South Africa* deel en wen die reeks.

Berg is op 2 Mei 1978 in Pretoria gebore en matrikuleer in 1996. Hy het in gr. 8 aan die Hoërskool Die Wilgers met dwelms begin eksperimenteer en was op 19 ’n volslae heroïenverslaafde. Ná sy rehabilitasie in Kaapstad het hy 'n diploma in drama aan die Universiteit Stellenbosch verwerf. Hy maak sy TV-debuut in die jeugreeks *The Res* (2003), gevolg deur 'n hoofrol in die drama *Plek van die Vleisvreters* (2004). In 2007 verskyn hy in sy eerste rolprent, Ouma se Slim Kind.

## Filmografie 
* Binnelanders (TV-reeks),  2009– as Conrad Bester
* Verskietende Ster, 2016 as Tomas Schuman
* Dis ek, Anna, 2015 as Marnus Retief
* *Forsaken*, 2015 as Neill
* Mooirivier 2015 as Stefan Malan
* Lien se Lankstaanskoene, 2013 as Dominee Gerhard
* Klein Karoo, 2013 as Meyer Labuschagne
* Pretville, 2012 as Tommie
* *One Way* (TV-reeks, 2006–2007 as Frank
* Ouma se Slim Kind, 2007 as Steyn Struwig
* *Plek van die Vleisvreters* (TV-reeks), 2004 as Rudolph du Toit
* *The Res* (SAUK2), 2003

## Verwysings
260 v.C.

## Gebeure 
### Rome 
*Cn. Cornelius Scipio en C. Duilius word konsul.
### Hellenistiese wêreld 
*Die Tweede Siriese Oorlog begin met 'n nederlaag vir Ptolemeus naby Miletus.

### Indië 
*Die Mauryakeiser Aśoka verslaan Kalinga in die suide van Indië, maar die verskrikking van die oorlog en die invloed van 'n Boeddhistiese monnik Upagupta bekeer hom tot die Boeddhisme.

## Verwysings
268 v.C.

## Gebeure 
### Indië 
*Asoka wen die burgeroorlog in die Maurya-ryk en word die nuwe keiser.
### Italië 
*Die Romeine stig die kolonie Ariminum in Umbrië.

## Verwysings
272 v.C.

## Gebeure 
*Bindusara se dood lei tot 'n burgeroorlog tussen sy seuns om die opvolging in die Maurya-ryk

## Verwysings
297 v.C.

## Gebeure 
*Chadragupta word deur sy seun Bindusara opgevolg as keiser van die Maurya-ryk.

## Verwysings
321 v.C.

## Gebeure 
* In Triparadisus kom Alexander se generaals opnuut saam om die ryk te verdeel. Gebiede oos van die Indus word nie meer genoem nie.
* Chandragupta Maurya verslaan die laaste Nand-heerser Dhanananda en neem sy troon oor. Dit is die begin van die Maurya-ryk.
* Slag van die Koudynse Passe: die Romeine word naby Lucera deur die Samniete in 'n hinderlaag gelok. 

## Verwysings
325 v.C.

## Gebeure 
* In Indië word Alexander se goewerneur Philippus vermoor. Alexander vra sy bondgenoot, Āmbhi, die koning van Taxila om tydelik die beheer oor te neem tot hy 'n satraap kan send. 'n Satraap sal egter glad nie gestuur word nie.
*Alexander stel Sibyrtius ook as satraap van Arachosia aan.

## Verwysings
Bloutjie

**Bloutjies** (*Lycaenidae*) is die tweede grootste familie van vlinders (na vierpootskoenlappers), met ongeveer 4&nbsp;500 spesies wêreldwyd.

## Taksonomie 
In die verlede was metaalvlerkies (*Riodinidae*) geklassifiseer as die subfamilie van die bloutjies (*Lycaenidae*), maar *Riodinidae* word tans as 'n afsonderlike familie binne die superfamilie *Papilionoidea* beskou. Sommige bronne verwys nog na bloutjies as die grootste vlinderfamilie (met meer as 6&nbsp;000 spesies), omdat metaalvlerkies aanvanklik by die bloutjiefamilie ingesluit was.   

## Verwysings
Hohenheim, Parktown

duimnael|regs|270px|Hohenheim in 1899.
[duimnael|regs|200px|Portret van [Florence Phillips, olie op doek, deur Antonio Mancini (1852–1930). In besit van die Johannesburgse Kunsmuseum. Sy en haar man, Lionel Phillips, was die eerste bewoners van *Hohenheim*.]]

**Hohenheim** was die eerste herehuis wat opgerig is nadat besluit is om Johannesburg se stadsgebied noordwaarts uit te brei en die voorstad Parktown te stig.

Sowat vyf jaar ná die aankoms in Johannesburg uit Kimberley van die egpaar sir Lionel en lady Florence Phillips het hulle die huis *Hohenheim* op die perseel van die huidige Charlotte Maxeke-hospitaal (vroeër die Johannesburgse Algemene Hospitaal) betrek, die eerste herewoning in Parktown. Frank Emley het dit in 1892 ontwerp (waarskynlik in opdrag van en met die insette van lady Florence) en twee jaar later is dit voltooi. Florence het Parktown se ontwikkeling voorgestel weens die lugbesoedeling in suidelike stadsdele waar mynbedrywighede 'n stofprobleem veroorsaak het. 

Nadat Lionel Phillips uit die Zuid-Afrikaansche Republiek verban en die egpaar na Engeland uitgewyk het, het die skrywer en mynfinansier sir Percy Fitzpatrick die huis bewoon. Dis in 1972 gesloop om plek te maak vir die oprigting van die Johannesburgse hospitaal. 'n Erfenisplaket is aangebring om die plek aan te dui waar Parktown se eerste herehuis gestaan het, hoewel *Marienhof* (wat ook intussen gesloop is) reeds in 1890 opgerig is op 'n gedeelte van die plaas Braamfontein wat ook vandag binne Parktown se grense val. Van dié herehuis bly wel gedeeltes van die oorspronklike klipmuur en hekke oor.

## Bronne 
*  De Kock, W.J. en Krüger, prof. D.W. (hoofreds.). 1972. *Suid-Afrikaanse Biografiese Woordeboek*, deel II. Pretoria: Raad vir Geesteswetenskaplike Navorsing.
*  Malan, D.G. (voorsitter: redaksiekomitee). 1986. *Johannesburg eenhonderd jaar*. Johannesburg: Chris van Rensburg Publikasies (Edms.) Beperk.
*  Picton-Seymour, Désirée. 1989. *Historical buildings in South Africa*. Cape Town: Struikhof Publishers.
*  Potgieter, D.J. (editor-in-chief). 1973. *Standard Encyclopaedia of Southern Africa*. Cape Town: Nasionale Opvoedkundige Uitgewery.
*  Van der Waal, Gerhard-Mark. 1986. *Van mynkamp tot metropolis. Die boukuns van Johannesburg, 1886–1940*. Johannesburg: Chris van Rensburg Publikasies (Edms.) Beperk.

## Sien ook 
* Villa Arcadia, Parktown

## Eksterne skakels 
*  Besonderhede en foto's van die huis op Artefacts.co.za. URL besoek op 2 Mei 2016.
Metaalvlerkie

**Metaalvlerkies** (*Riodinidae*) is ’n familie van vlinders, met ongeveer 1&nbsp;400–1&nbsp;500 spesies wêreldwyd. Die naam "metaalvlerkies" verwys na die metaal-agtige kolle op hul vlerke.

## Taksonomie 
Riodinidae word tans beskou as 'n afsonderlike familie binne die superfamilie Papilionoidea, maar in die verlede was dit geklassifiseer as die subfamilie *Riodinidae* van die *Lycaenidae*-familie. Vroeër was dit beskou as deel van die ontbinde *Erycinidae*-familie, waarvan die spesies verdeel is tussen hierdie familie en die subfamilie *Libytheinae*.

Vandag verkies die meeste taksonome om dit as 'n onafhanklike familie te aanvaar selfs al is daar teenargumente. Volgens morfologiese studies deur Ackery et al. in die handleiding van dierkunde (Kristensen 1998, vgl. literatuur) word Riodinidae in die *Lycaenidae*-familie geplaas. Kristensen et al. aanvaar, in 2007, dat die handleiding op 'n voorlopige basis opgedateer word, om Riodinidae as 'n onafhanklike familie te klassifiseer.

Molekulêre filogenie (gebaseer op homoloë DNA-volgordes) vind 'n sustergroepverhouding tussen Riodinidae en Lycaenidae, en dit word byna eenstemmig aanvaar.

## Verwysings 
20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal
243 v.C.

## Gebeure 
*Aśoka vaardig ses edikte uit wat as inskripsies in bergwande aangebring word. (geraamde datum)

## Verwysings
Sigsag-sandlipvis

Die **Sigsag-sandlipvis** (*Halichoeres scapularis*) is 'n vis wat wydverspreid voorkom in die westelike Stille Oseaan, die Indiese Oseaan, die Rooisee, Oman en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Zigzag sandwrasse*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/SpeciesSummary.php?ID=5633&genusname=Halichoeres&speciesname=scapularis&AT=Halichoeres+scapularis&lang=English

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
200 v.C.

## Gebeure 
*Gaozu (Liu Bang) word naby Pin Cheng (vandag Datong, Shanxi) deur die Xiong-nu verslaan.
*Die Tweede Masedoniese Oorlog: Na vurige toesprake van Senator P. Sulpicius Galba verklaar Rome die oorlog teen Filip V van Masedonië om te verhoed dat hy 'n bondgenoot van Antiochus III van Seleukië word.

## Verwysings
154 v.C.

## Gebeure 
### China 
*Liu Pi, die koning van Wu kom in opstand. Dit lei tot die opstand van die Sewe State.
### Hispania 
*Die Belli in Hispania bou 'n groot muur rondom Segeda, hulle hoofstad. Dit verbreek die verbod wat Tiberius Sempronius Gracchus in 180 v.C. opgelê het en lei tot oorlog met Rome.

## Verwysings
133 v.C.

## Gebeure 
### Rome 
*Tiberius Gracchus word verkies as volkstribuun. Hy voer wetgewing deur oor die *ager publicus*, die publieke land wat sommige lede van die aristokrasie buite die wet in besit geneem het. Die nuwe wet wil dit opnuut verdeel.
*Die *lex Sempronia agraria* verdeel grond onder die volk en maak dit onmoontlik vir die ryke om die stukkies grond op te koop.
*Die Senaat kry steun van Gracchus se kollega tribuun wat die nuwe wet veto.

### Pergamon 
*Die eksentrieke koning van Pergamon, Attalus III, wat geen kinders het nie, kry 'n sonsteek en sterf skielik. Sy testament is skokkend. Hy het Rome erfgenaam van sy koninkryk gemaak.
*Aristonicus, Attalus se stiefbroer beweer dat die testament 'n vervalsing is en kom in opstand teen die Romeine.

### Sjina 
*Slag van die Mayi – Die Han val die Xiong-nu aan, maar dit misluk. Die Han moet 'n ruitery opbou.

## Verwysings
Ina Bergh

**Ina Bergh** is 'n Afrikaanse skrywer.

## Lewe en werk 
Ina Bergh gaan skool in Wolmaransstad en studeer dan verder aan die Potchefstroomse Universiteit vir Christelike Hoër Onderwys. Sy is getroud en bly in Somerset-Wes in die Kaap.

## Skryfwerk 
Sy skryf die romans “***Vygiesdal se mense***”, “***Roos van Athene***” en “***Eienaars van Lizamore***”. Sy skryf ook verskeie e-boeke. Lord Charles Sinclair moet in “***Gekoopte bruid***” binne een maand trou as hy nie sy titel en fortuin aan sy erfgenaam, die swartskaap in die familie, wil afstaan nie. Sy vriend stel voor dat hy met die eenvoudige Ansela Kelston, dogter van die Markies Kelston, trou. Die Markies het sy fortuin uitgedobbel en gaan tronk toe. Charles vind egter uit sy bruid is nie so eenvoudig as hy gedink het nie en sy minnares is nie ingenome met sy bruid nie. Nou moet hy kophou, want hier is ŉ fortuin op die spel. “***Die verkeerde kuiergas***” se hoofkarakter is Mitsi Maartens. Sy vlug as haar lewe in Johannesburg te erg raak, maar haar motor gaan staan op pad na Struisbaai. Op ŉ Karooplaas bly Werner Lemmer en oortuig haar om vir ŉ paar dae voor te gee dat hulle verloof is, want sy ouma is baie sieklik en hy wil haar nie teleurstel nie. “***Reise in windrigtings***” is reisverhale in ons land en ander lande, oor dinge wat self ondervind is of geskiedenis wat met ander gebeur het. “***Spens vol Griekse stories***” bestaan uit sewe kortverhale oor Afrikaners wat in die romantiese omgewing van die Griekse eilande weer die skerwe van hulle lewens probeer optel.. “***Versskerwe***” is ŉ digbundel met haikoe-verse.

## Publikasies 
* 1988 Vygiesdal se mense
* 2006 Roos van Athene
* 2007 Eienaars van Lizamore
* 2012 Gekoopte bruid
* 2013 Spens vol Griekse stories
* 2014 Reise in windrigtings, Die verkeerde kuiergas
* 2015 Versskerwe

## Eksterne skakels 
* Ina Bergh op Esaach
* Ina Bergh op Facebook
* Ina Bergh op Google Books
Petra van Blerk

duimnael|Voorblad van die digbundel, *Skerf.*
**Petronella Johanna (Petra) van Blerk** is ’n Suid-Afrikaanse skryfster. Sy is op 25 Oktober 1954 in Ermelo gebore as die oudste kind van die bekende skrywer H.S. van Blerk en Petronella Johanna Snyman.

## Lewe en werk 
Sy het twee broers (Hendrik en Willem) en ’n suster (Maryna). Sy word groot aan die Oos-Rand in die omgewing van Benoni en matrikuleer in 1972 aan die Hoërskool Brandwag in Benoni. Vanaf 1973 studeer sy verder aan die Universiteit van Pretoria en behaal aan die einde van 1975 ’n B.A.-graad en later ’n Hoër Onderwysdiploma. In 1982 verwerf sy haar B.A. Honneurs-graad in Afrikaanse en Nederlandse letterkunde aan die Universiteit van Suid-Afrika. Sy gee eers vir ongeveer ses jaar onderwys in die Johannesburg-Oos-Rand omgewing en werk daarna as vertaler op ’n vryskutbasis by die Suid-Afrikaanse Uitsaaikorporasie. Na ’n mislukte eerste huwelik, trou sy in 1984 met Mark Stuart Courtney en uit die huwelik word op 25 Julie 1985 ’n seun (Sean-Patrick) en op 12 November 1986 ’n dogter (Sinead Leslie) gebore. Die gesin woon in Engeland.

## Skryfwerk 
Reeds op skool skryf sy gedigte en prosa wat in die skooljaarblaaie verskyn en van haar werk word ook later in universiteitspublikasies opgeneem. In 1982 wen sy met *Eerste Oes* ’n kontantprys vir ongepubliseerde gedigte in ’n wedstryd uitgeskryf deur die Departement van Nasionale Opvoeding. Daarna verskyn van haar gedigte in 1983 in *Standpunte* en in 1984 verskyn haar debuutbundel *Skerf*, waarin sy gedigte opneem wat handel oor die digkuns, die natuur en die persoonlike emosies, veral na aanleiding van die verraderlikheid van die minnaar. Sy poog om ekstra dimensies van betekenis in die gedigte te laai (byvoorbeeld ’n religieuse dimensie in ’n gegewe, of sin in die kuns, of die groter magte wat agter landskappe lê), hoewel hierdie pogings nie altyd suksesvol is nie. ’n Aantal gedigte is egter nie sonder bekoring nie en in sommige beeld sy die nood van die vrou oortuigend uit. Dit is veral gedigte oor spesifieke landstreke wat uitstaan, soos *Golden Gate*, *Blyderivier* en *Namakwaland*. Hierdie bundel word eervol vermeld tydens die toekenning van die Ingrid Jonker-prys in 1985. 

Van haar gedigte word in verskeie versamel bundels opgeneem, insluitende *Groot verseboek*, *Die Afrikaanse poësie in ’n duisend en enkele gedigte*, *Goudaar*, *Kraaines* en *Die mooiste Afrikaanse liefdesgedigte*. 

Sy skryf ook prosa en ’n skets van haar, *Lissabon – die onverganklike stad*, word in 1986 in die Suid-Afrikaanse Lugdiens se tydskrif, *Die Vlieënde Springbok*, gepubliseer.

## Publikasies 
**1984** - *Skerf*

## Bronne 
* Van Coller, H.P. (red.) Perspektief en Profiel Deel 2. J.L. van Schaik-Uitgewers. Pretoria. Eerste uitgawe, 1999.
* Van Blerk, Petra. Lewenskets. Nasionale Afrikaanse Letterkundige Museum en Navorsingsentrum (NALN) Bloemfontein 30 Junie 1986 (ongepubliseerd)

## Verwysings
Witjie

**Witjies** (*Pieridae*) is ’n familie van skoenlappers in die superfamilie *Papilionoidea*. Die familie bestaan uit meer as 1000 verskillende spesies, en word meestal aangetref in die Afrotropiese gebied en die suid-oostelike gebiede van Asië. Sommige spesies kom voor in die noordelike gebiede van Noord-Amerika. 

## Kenmerke 
Hoewel die naam aandui dat lede van hierdie familie wit is, is dit nie altyd die geval nie. Geel, oranje, rooi en selfs swart witjies kom ook voor.
’n Aantal kenmerke is min of meer algemeen vir die spesies uit die Pieridae-familie:
* Die skoenlappers is van mediumgrootte. Die vlerkspan is gewoonlik rondom 50&nbsp;mm.
* Die voorpootjes is ten volle ontwikkel en alle pootjies het gevurkte kloutjies.
* Die vlerke het ’n beperkte aantal kleure en absorbeer ultraviolet lig in spesifieke patrone, waardeur moontlike maats geïdentifiseer kan word.
* Daar is dikwels geslagsdimorfie, ’n duidelike verskil in voorkoms tussen die mannetjies en wyfies.
* Die kleurpigment van die vlerkskubbe is afkomstig van afvalstowwe in die liggaam.
* Die wyfies het 'n kenmerkende stekel op die kop.

## Bronne 
* Merendeels vertaal uit Nederlands van Wikipedia asook vertaal uit Engels van Wikipedia

## Verwysings
Geelgesiggie

'n **Geelgesiggie** (of *Yellow pansy* soos dit in Engels bekend staan), is 'n vlinder, *Junonia hierta*, en behoort tot die familie van Vierpootskoenlappers (*Nymphalidae*).

## Voorkoms 
Die vlerkspan van die wyfie is 40-45 mm en dié van die mannetjie is 40-50 mm.

## Verspreiding 
Die skoenlapper is 'n savanne-spesies met migrasievermoë, en een van die mees wydverspreide vlinders in Afrika, waarskynlik teenwoordig in al die Afrika-lande. Dit word ook in die suide van Arabië, Indië en Suidoos-Asië aangetref, maar aldaar in subspesies wat duidelik verskil.

## Habitat 
Droë en vogtige savanne asook subtropiese en droë tropiese grasveld.

## Sien ook 
* Alfabetiese lys van Suid-Afrikaanse vlinders

## Verwysings
201 v.C.

## Gebeure 
*Die Tweede Puniese Oorlog het gelei tot 'n groot vermindering van die Romeinse bevolking.

## Verwysings
Gustav Zahn

duimnael|Eerw. Gustav Zahn
duimnael|Gustav Zahn en sy vrou, Francina Hendrika Helena (née Vos)
[duimnael|Eerw. Zahn se seun Johannes was lid van die B.A.-klas aan die Victoria-kollege. [Adriaan Hofmeyr sit-lê voor in die middel. Links van hom is Johannes en regs J.M. Hoffman. Agter sit H.J. Neethling en G.W. Lückhoff.]]

Eerw. **Gustav Adolf Zahn** (Wasserthaleben, prinsdom Schwarzburg-Sondershausen, Duitsland, 15 April April 1808 – Steinthal, Ceres, Kaapkolonie 8 Maart 1890) was ’n sendeling van die Rynse Sendinggenootskap en baanbreker van die Duitse sending in Suid-Afrika.

Zahn was die seun van Gottlieb Zahn en sy vrou, Amalie Koch. Hy word in Barmen aan die Rynse Sendinginstituut vir die sending opgelei. Op 5 Julie 1828 vertrek hy uit Düsseldorf oor Londen na Suid-Afrika, waar hy saam met J.G. Leipoldt (vader van C. Louis Leipoldt), P.D. Lückhoff (vader van die NG predikant P.D. Lückhoff) en T. von Wurmb een van die eerste vier Rynse sendelinge is. 

Ná oorlegpleging in Kaapstad, vertrek Zahn na Tulbagh om die bejaarde sendeling daar, Arie Vos, wie se salaris deur die Tulbaghse Hulpsendinggenootskap betaal is, by te staan. Met die aankoms van die jeugdige Zahn kom daar nuwe lewe op sendinggebied in hierdie arbeidsveld. Die werk brei uit na die nabygeleë Worcester en die omgewing van De Doorn  9459. Toe Vos in 1836 aftree, besluit die Tulbaghse Genootskap om die werk aan die Rynse Sendinggenootskap oor te dra, maar steun dit steeds geldelik. Van 1842 af neem die Rynse Genootskap die volle verantwoordelikheid oor. Deur die aankoop van 'n aangrensende plaas van 934 morg waarop Zahn erwe aan 50 bruin gesinne beskikbaarstel, ontstaan daar deur sy ywer die dorpie Steinthal. 

Vanweë die groot aansien wat Zahn by sy direksie geniet, word hy in 1849 tot superintendent van die Rynse sendinggemeentes in die Kaapkolonie aangestel. Hierdie pos beklee hy tot hy in 1886 aftree. Hy was dus 56 jaar lank sendeling op Tulbagh. 

## Gesinslewe 
Op 4 Februarie 1833 is hy op Wupperthal (Kaap) in die huwelik bevestig met Francina Hendrika Helena Vos (1811–'82), 'n dogter van ds. Michiel Christiaan Vos, wat hom ’n swaer gemaak het van eerw. Christoph Wilhelm Alheit. Van die 13 kinders uit die huwelik, het net vier hul vader oorlewe: Gustav Adolf Robert (10 November 1839 – 1900), wat lank geneesheer op Ceres was; Johannes Michael (23 Junie 1852 – 1929), wat van 1889 tot 1909 leraar was van die Lutherse Kerk in Strandstraat, Kaapstad; en daar was twee dogters, Luise (7 April 1842) en Auguste ( gebore 26 Augustus 1853).

## Verwysings 
## Bron 
*  De Kock, W.J. en Krüger, prof. D.W. (hoofreds.). 1972. *Suid-Afrikaanse Biografiese Woordeboek*, deel II. Pretoria: Raad vir Geesteswetenskaplike Navorsing.
217 v.C.

## Gebeure 
*Ten spyte van Hannibal se inval in Italia besluit die senaat om die oorlog in Hispania voort te sit
*P. Scipio ontvang 'n *prorogatio imperii* 
*Romeinse legate word na Teuta se opvolger Pinnes gestuur om die agterstallige *Stipendium* op te eis.

## Verwysings
219 v.C.

## Gebeure 
### Rome 
*'n Kommissie van Rome se senaat word na Kartago gestuur met 'n klag oor die onlangse verowering van Saguntum, Rome se bondgenoot in Hispania.
*Albei Romeinse konsuls word na Epirus gestuur om Demetrius van Pharos te bestraf. Hulle neem Dimallum in. Die Romeine verower ook Pharos maar Demetrius ontsnap. 
*Die beroemde Spartaanse geneesheer Archagatus kom na Rome. Hy kry die Romeinse burgerskap en op openbare koste word daar 'n kantoor vir hom gekoop.

### Sjina 
*Die Qin keiser bestyg die Tai-berg om daar die *Feng* en *Shan*-rituele uit te voer. Dit toon hom as die enigste keiser en heerser.

## Verwysings
264 v.C.

## Gebeure 
*Hiero en Kartago sluit 'n bondgenootskap.
*Claudius Caudex gaan Sisilië toe en breek die beleg van Messana.
*Flaccus verwoes die Eruskiese stad Volsinii.

## Verwysings
215 v.C.

## Gebeure 
*Die Bruttiërs beleër Locri. Die stad onderhandel met Hannibal en hulle kom tot ooreenstemming. Die pro-Rome hulle en die Romeinse garnisoen kan vry vertrek Rhegium toe. Locri kry outonomie, maar word Hannibal se bondgenoot.
*Konsul Claudius Marcellus word na 'n slegte omen gedwing om af te tree.

## Verwysings
214 v.C.

## Gebeure 
* Die Bruttiërs val Rhegium aan, maar die aanval word afgeslaan.
*Claudius Marcellus verower Enna vir die Romeine.

## Verwysings
212 v.C.

## Gebeure 
*Die stad Tarentum verklaar hom onafhankelik. Die voorbeeld word deur party ander Griekse stede gevolg.

## Verwysings
209 v.C.

## Gebeure 
### Rome
*Tarentum word geplunder. 30 000 van sy burgers word slawe gemaak.
*Twaalf van Rome se kolonies in Italia weier om Rome nog te steun teen Hannibal.
*Rome besluit om die heilige noodfonds te gebruik, gebaseer op die belasting van die vrystelling van slawe, wat sedert 357 v.C. 4000 pond opgehoop het.
### Baktrië
*Antiochus III dring tot Baktrië se grens deur en verower 'n groot deel van die voormalige Persiese Ryk.

## Verwysings
Benjamin Bloom

**Benjamin Samuel Bloom** was 'n Amerikaanse opvoedkundige sielkundige, werksaam by die Amerikaanse Onderwys Navorsings Assosiasie. Gebore 21 Februarie 1913 in Lansford, Pennsylvania. Hy studeer aan die Pennsylvania Staat Universiteit en Universiteit van Chicago, waar hy 'n Ph.D. in Onderwys verwerf. Hy is op 13 September 1999 in 'n ouderdom van 86 oorlede in Chicago.

Hy het 'n bydrae gelewer tot die klassifikasie van opvoedkundige objektiewe en die teorie van leerbeheer. Hy het ook 'n navorsing span gelei wat 'n hewige ondersoek geloods het in die ontwikkeling van uitmuntende talent, waarvan die uitslag relevant was aan die vraag van voortreflikheid, uitsonderlike prestasie en grootheid.

In 1956 het Bloom die eerste volume van die, Taksonomie van opvoedkundige objektiewe: die klassifikasie van opvoedkundige doelwitte, gewysig, wat die klassifikasie van leer objektiewe omlyn het. Dit het bekend geraak as Bloom se Taksonomie, en dit bly steeds 'n fundamentele en essensiële element in die opvoedkundige gemeenskap, soos uitgewys in die 1981 opname, Betekenisvolle geskrifte wat die kurrikulum beïnvloed het: 1906–1981, deur H.G. Shane en die 1994 jaarboek van die Nasionale Genootskap vir die Studie van Onderwys.
210 v.C.

## Gebeure 
### Rome
*P. Cornelius Scipio, P. Scipio de seun, kry die opperbevel in Hispania. Die senaat stuur die propraetor M. Iunius Silanus om hom te help.
* 'n Romeinse-Griekse vloot word verslaan deur Tarentum hulle en die Romeinse garnisoen word geblokkeer.
*Rome stuur gesante na Egipte om graan te koop nadat Hannibal die velde van Latium aanval.
### China
*Die dood van keiser Qin Shi Huangdi word geheim gehou. Die hof is bevrees dat daar opstande sal ontstaan.

## Sterftes 
* 10 September - Keiser Qin Shi Huangdi van China.

## Verwysings
Vertoningsprogrammatuur

**Vertoningsprogrammatuur** is ’n programmatuurpakket wat gebruik word om inligting in die vorm van ’n skyfievertoning aan te bied. Dit het drie hooffunksies: ’n bewerker sodat teks ingevoeg en geformatteer kan word, ’n metode vir die invoeg en manipulering van grafiese beelde en ’n skyfievertoningstelsel om die inhoud weer te gee.

## Geskiedenis 
duimnael|links|’n Vertoning wat d.m.v. vertoningsprogrammatuur aangebied word.
In die middel-1980’s het ontwikkeling in die rekenaarbedryf die manier waarop vertonings geskep is, verander. Goedkoop gespesialiseerde toepassings het dit vir menigeen met ’n rekenaar moontlik gemaak om professionele vertoningsgrafika te skep.

Hierdie programme is oorspronklik gebruik om 35&nbsp;mm-skyfies te skep wat d.m.v. ’n skyfieprojektor vertoon sou word. Soos hierdie programme in die laat 1980’s meer algemeen geword het, is maatskappye geskep wat die vertonings op slapskywe ontvang het en òf skyfies geskep het, òf transparante gedruk het. In die 1990’s het toegewyde vloeikristalskerms, wat aan die projektor geheg kan word, die transparante begin vervang en teen die laat 1990’s is ook dit byna heeltemal deur videoprojektors vervang.

Die eerste kommersiële rekenaarprogrammatuur wat spesifiek ontwikkel is vir die skep van vertonings is in 1979 deur Hewlett-Packard ontwikkel en is aanvanklik BRUNO, en later HP-Draw, genoem. Die eerste programmatuur was ’n vertoning op ’n tuisrekenaarskerm vertoon het was VCN ExecuVision wat in 1982 ontwikkel is. Die program het gebruikers toegelaat om prentjies uit ’n versameling te kies om hul vertonings te verfraai.

## Verwysings
Wasserthaleben

**Wasserthaleben** is 'n munisipaliteit in die administratiewe distrik Kyffhäuser van die deelstaat Thüringen, in die voormalige Oos-Duitsland. Dit was van 1599 tot 1920 deel van die vorstedom Schwarzburg-Sondershausen. Vir administratiewe doeleindes en munisipale dienslewering het Wasserthaleben op 25 Maart 1992 met vier ander munisipaliteite saamgespan om die administratiewe gemeenskap Greußen te vorm, genoem na die grootste nedersetting, Greußen. Nog vier nedersettings het mettertyd bygekom. Die dorpie se bevolking was 549 in 1994, maar dit toon 'n geleidelike afname sodat die inwoners in 2014 net 408 getel het.

Wasserthaleben is geleë op die vlakte van die Thüringen-bekken. Die Helbe vloei deur die dorp. Die spoorlyn Erfurt-Nordhausen loop deur die vallei. Links en regs van die vallei is hoogtes wat met gras bedek of met bome beplant is.

Die vroegste vermelding van die dorpie is in ’n dokument van 1224 waarin dit Talhahem of Thalheim genoem word. Thalheim, waaruit die huidige dorpie ontstaan het, was suid van Wasserthaleben aan die oorkant van die Helbe geleë. Dit het ontstaan rondom die Klooster Sorge, waarvan die oorblyfsels vandag nog gesien kan word. Dié gebied het tot 1918 deel gevorm van die prinsdom Schwarzburg-Sondershausen. Die plaaslike herehuis en sy grond is in 1945 deur die staat oorgeneem, maar dit is nou weer in privaat besit en grotendeels gerestoureer.

Eerw. Gustav Zahn, wat 56 jaar lank sendeling van die Rynse Sendinggenootskap op Tulbagh in die Kaapkolonie was, is op 15 April 1808 hier gebore en in 1980 oorlede op die sendingdorpie Steinthal naby Ceres wat hy gestig het.

## Bronne 
*  Besonderhede van die dorpie. URL besoek op 4 Mei 2016.

## Eksterne skakels